IVL บวกกว่า 2% โบรกฯแนะซื้อเป้า 47.50 บ. ชี้ผลงานผ่านจุดต่ำสุดไปแล้ว
IVL บวกกว่า 2% โบรกฯแนะซื้อเป้า 47.50 บ. ชี้ผลงานผ่านจุดต่ำสุดไปแล้ว ล่าสุดอยู่ที่ 30.50 บาท บวก 0.75 บาท หรือ 2.52% มูลค่าซื้อขาย 444.90 ล้านบาท
IVL บวกกว่า 2% โบรกฯแนะซื้อเป้า 47.50 บ. ชี้ผลงานผ่านจุดต่ำสุดไปแล้ว ล่าสุดอยู่ที่ 30.50 บาท บวก 0.75 บาท หรือ 2.52% มูลค่าซื้อขาย 444.90 ล้านบาท
5 พ.ย. 2562

ผู้สื่อข่าวรายงานว่า ราคาหุ้น บริษัท อินโดรามา เวนเจอร์ส จำกัด (มหาชน) หรือ IVL ล่าสุด ณ เวลา 10.28 น. อยู่ที่ 30.50 บาท บวก 0.75 บาท หรือ 2.52% สูงสุดที่ 31.25 บาท ต่ำสุดที่ 30.25 บาท ด้วยมูลค่าซื้อขาย 444.90 ล้านบาท

โดย บล.คันทรี่ กรุ๊ป ระบุในบทวิเคราะห์ แนะนำ “ซื้อ” หุ้น IVL ประเมินราคาเป้าหมาย 47.5 บาท คาดผลประกอบการผ่านจุดต่ำสุดไปแล้ว เนื่องจากผลประกอบการในงวดครึ่งปีแรกปี 2562 มีการปิดซ่อมบำรุงโรงงานที่สร้างอัตรากำไรขั้นต้นสูงให้กับบริษัทเป็นระยะเวลา 4 เดือน ประกอบกับเกิด Stock loss ราว 4 พันล้านบาท ส่งผลให้ทั้งรายได้และอัตรากำไรมีการปรับตัวลดลง
อย่างไรก็ตามปัจจุบันโรงงานที่สร้างอัตรากำไรขั้นต้นสูงนั้นได้กลับมาเปิดทำการปกติ นอกจากนี้ยังมี Upside ในอนาคตจากการซื้อ Hunstman ที่จะส่งผลดีต่อบริษัทในระยะกลางถึงยาว โดยมั่นใจได้ว่าจะไม่เกิดการเพิ่มทุนเนื่องจากมีเงินสด และ หนี้ / ทุน เพียง 0.7
 